Document ID: 32001D0660

32001D0660
L 232/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 6 август 2001 година
за актуализиране на Решение 2000/112/ЕО относно разпределението между банките на антигени от резервите от антигени
(нотифицирано под номер С(2001) 2472)
(текст от значение за ЕИП)
(2001/660/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), последно изменено с Решение 2001/12/ЕО на Съвета (2) и по-специално член 14 от него,
като взе предвид Решение 91/666/ЕИО на Съвета от 11 декември 1991 г. относно създаване на резерви в Общността на противошапни ваксини (3), последно изменено с Решение 2001/181/ЕО на Комисията (4) и по-специално член 7 от него,
като има предвид, че:
(1)
В съответствие с Решение 91/666/ЕО закупуването на антигени е част от действието на Общността за създаване на резерви от ваксини срещу болестта шап.
(2)
В приложение I към Решение 91/666/ЕИО се определят количествата и подтиповете на антигена на вируса на болестта шап, които трябва да се съхраняват в резерви от антигени на Общността.
(3)
С Решение 93/590/ЕО на Комисията (5), последно изменено с Решение 2001/112/ЕО (6), бяха установени условия за закупуването на щамове А5, А22 и О1 на антигени на вируса на болестта шап.
(4)
С Решение 97/348/ЕО на Комисията (7), последно изменено с Решение 2001/112/ЕО, бяха установени условия за закупуването на щамове А22-Ирак, С1 и АЗИЯ 1 на антигени на вируса на болестта шап.
(5)
С Решение 2000/77/ЕО на Комисията (8) бяха установени условия за закупуването на известни количества от щамове А Иран 96, А Иран 99, А Малайзия 97, SAT 1, SAT 2 (щамове от Източна Африка и южната част на Африка) и SAT 3 на антигени на вируса на болестта шап.
(6)
С Решение 2000/569/ЕО на Комисията (9) бяха установени условия за закупуването на допълнителни количества от щамове А22-Ирак, О1-Маниза, АЗИЯ 1-Шамир, А Малайзия 97, SAT 1, SAT 2 (щамове от Източна Африка и южната част на Африка) и SAT 3 на антигени на вируса на болестта шап.
(7)
Вследствие на писмената информация от изпълнителя относно доставката и разпределянето в одобрените помещения на закупените съгласно Решение 2000/569/ЕО антигени, целесъобразно е да се актуализира приложението към Решение 2001/112/ЕО за разпределянето между банките на антигени от резервите от антигени, създадени в рамките на дейността на Общността относно резервите на ваксини срещу болестта шап и за изменение на Решения 93/590/ЕО и 97/348/ЕО на Комисията.
(8)
Предвидените в настоящото решение мерки са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложението към Решение 2000/112/ЕО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 6 август 2001 година.

Labels: 19
7
0
6
18